Nærøy gamle kirke

Nærøy gamle kirke (Nærøykirka) er ei langkirke i stein fra 1100-tallet på Nærøya i Nærøysund kommune nordvest i Trøndelag.  
 Historie 
Kirken brant i 1750, 1770 og i 1847, og gikk deretter ut av bruk. Etter den siste brannen ble kirkestedet flyttet inn på fastlandet til Lundring kirke, og en trekirke ble her innviet i 1851.Nærøy kirke på Riksantikvarens nettsted Kulturminnesøk

Bygget sto uten tak frem til slutten av 1960-tallet. Ruinene ble oppmålt og gransket av arkitekt Nils Ryjord i 1912, og arkitekt John Tverdahl ledet arbeidet med restaurering og gjenreisning av ruinene i 1948-1961.John Tverdahl i Norsk kunstnerleksikon

Nærøykirkas venner ble stiftet i 1997 og har lagt ned mye arbeid med å få kirken istandsatt. Kirken har fått nytt inventar og i 2004 fikk den nytt skifertak. Sigrid Blekastad har utført glassmaleriene i kirken.

I 2016 raste deler av tårnets vestvegg.Nærøy gamle kyrkje mista ein vegg , Fortidsminneforeningens nettsider, besøkt 6.6.2018 Fagfolk fra Nidaros domkirkes restaureringsarbeider og andre var på befaring i 2016. De anslo at kirken er en av de viktigste middelalderkirkene i stein nord for Nidarosdomen, og at det bør være en nasjonal oppgave å ta vare på den.Våren 2017 ble det foretatt sikringsarbeid etter raset. Nedraste steiner ble nummerert og lagret mens tårnet ble tettet og sikret på en måte som var dimensjonert til å vare et par år. Det arbeides med å få anbud fra ulike entreprenører som kan påta seg å gjenoppbygge tårnveggen. 

Referanser

 Eksterne lenker 



Kategori:Kirker i Nærøysund
Kategori:Kirker i Namdal prosti
Kategori:Norske middelalderkirker i stein
Kategori:Religiøse bygninger fra 1100-tallet
Kategori:Kulturminner i Nærøysund
Kategori:John Tverdahl